**PROIECT**

**PROFILUL CANDIDATULUI PENTRU FUNCȚIA DE ADMINISTRATOR**

**REGIA NATIONALA A PADURILOR ROMSILVA**

**DESCRIEREA ROLULUI CANDIDATILOR, DERIVAT DIN CERINȚELE CONTEXTUALE ALE RNP ROMSILVA ȘI DIN SCRISOAREA DE AȘTEPTĂRI**

Consiliul de administrație al Regiei Naționale a Pădurilor – ROMSILVA este chemat să asigure:

1. gestionarea durabilă a pădurilor proprietate publică a statului și a altor proprietari de drept public sau privat pentru care Regia Națională a Pădurilor -ROMSILVA administrează sau prestează servicii silvice pe baza principiilor enunțate în Codul Silvic;
2. intabularea sau înscrierea provizorie a dreptului de proprietate publică a statului în sistemul integrat de cadastru și carte funciară a cel puțin 50% din pădurea proprietate publică a statului;
3. Integritatea fondului forestier proprietate publică a statului, a altor proprietari de drept public sau privat pentru care Regia Națională a Pădurilor -ROMSILVA administrează sau prestează servicii silvice pe bază de contract, precum și a celui preluat în pază pe baza actului de constatare în condițiile Codului Silvic prin implementarea de tehnico-organizatorice de securizare a fondului forestier și de apărare împotriva incendiilor.
4. supravegherea cu ajutorul camerelor video, la specificații tehnice compatibile cu sistemul național dezvoltat prin Planul Național de Redresare și Reziliență, a transporturilor de material lemnos pentru cel puțin 40% din suprafața fondului forestier proprietate publică a statului.
5. încheierea de protocoale de colaborare cu instituțiile ce au responsabilități cu privire la integritatea fondului forestier și organizează acțiuni comune pentru a reduce riscurile privind integritatea fondului forestier;
6. elaborarea sau revizuirea, în termenele legale, a amenajamentelor silvice, cu respectarea normelor tehnice de amenajare și îl supune spre aprobare prin ordin al conducătorului autorității publice centrale pentru silvicultură;
7. realizarea, în integralitate, a lucrărilor de regenerare artificială și de completare a regenerărilor naturale în termenele prevăzute de Codul Silvic, a lucrărilor de întreținere a semințișurilor și a plantațiilor, precum și a lucrărilor de îngrijire și conducere a arboretelor conform prevederilor amenajamentelor silvice aprobate și a normelor tehnice în vigoare;
8. supravegherea stării de sănătate a pădurilor, realizarea lucrările de depistare, prognoză a atacurilor bolilor și dăunătorilor pădurii și executarea lucrărilor necesare pentru prevenirea și combaterea acestora, în conformitate cu normele tehnice privind protecția pădurilor;
9. recoltarea și valorificarea masei lemnoase, ca lemn fasonat sau lemn pe picior, în conformitate cu prevederile amenajamentelor silvice și în condițiile, modalitățile și proporțiile stabilite de Codul Silvic și legislația subsecventă în vigoare;
10. recoltarea masei lemnoase ca lemn fasonat preponderent prin contractarea de servicii de exploatare forestieră, sau în regie proprie unde nu se pot contracta servicii de exploatare;
11. accesul echitabil la lemn de foc și lemn de lucru pentru populație prin selecția corespunzătoare a partizilor ce vor fi valorificate ca lemn fasonat și asigurarea funcționării a cel puțin două depozite permanente de lemn în județele deficitare în păduri și dotarea corespunzătoare a acestora;
12. recoltarea și valorificarea produselor nelemnoase specifice fondului forestier proprietate publică a statului, în condițiile Codului Silvic și a legislației subsecvente.
13. producerea, recoltarea, comercializarea și utilizarea materialelor forestiere de reproducere, în concordanță cu prevederile legale în domeniu, pentru asigurarea necesarului propriu, dar și pentru valorificarea pe piața liberă în condiții de profitabilitate economică;
14. înființarea și utilizarea fondului de conservare și regenerare a pădurilor, purtător de dobândă, neimpozabil, deductibil fiscal și având regimul rezervelor fiscal de Codul Silvic;
15. înființarea și utilizarea fondului de accesibilizare a pădurilor, purtător de dobândă, din sursele indicate și pentru destinațiile prevăzute de Codul Silvic și Legea nr. 56/2010;
16. îmbunătățirea gradului de accesibilizare a fondului forestier proprietate publică a statului prin proiectarea și construcția a cel puțin 100 km de drumuri forestiere noi, precum și prin întreținerea, repararea, repunerea provizorie în funcțiune sau reabilitarea celor existente în condițiile legislației specifice;
17. efectuează lucrările de corectare a torenților și întreținerea investițiilor efectuate pentru corectarea torenților în fondul forestier cu fonduri alocate de la bugetul național sau european;
18. înființarea perdelelor forestiere de protecție conform prevederilor din Legea nr. 289/2002 privind perdelele forestiere de protecție, republicată, cu modificările și completările ulterioare;
19. fondurile necesare și pregătirea tuturor măsurilor organizatorice necesare pentru a exercita dreptul de preemțiune al Statului la vânzarea terenurilor din fondul forestier național, inclusiv al celor încadrate în categoria pădurilor virgine și cvasivirgine, în zonele strict protejate și de protecție integrală ale ariilor naturale protejate;
20. resursele logistice și financiare necesare pentru implementarea programelor de finanțare stabilite prin PNRR și contractarea altor fonduri europene;
21. dezvoltarea și implementarea de sisteme digitale pentru gestionarea operațiunilor interne, vânzarea lemnului pe picior, de lucru și de foc și pentru prestarea serviciilor către beneficiarii persoane fizice și juridice;
22. conservarea și ameliorarea biodiversității prin administrarea corespunzătoare a ariilor naturale protejate pentru care are încheiat contract de administrare cu Agenția Națională pentru Arii Naturale Protejate, potrivit legislației specifice în vigoare;
23. conservarea și ameliorarea patrimoniului genetic național, constituit din totalitatea populațiilor de cabaline de rasă cu valoare genetică ridicată; creșterea, ameliorarea, calificarea și perfecționarea efectivelor de cabaline în rasă pură, în cadrul hergheliilor, precum și alte activități specifice în conformitate cu prevederile Ordonanței de Urgență nr. 139/2002 cu modificările și completările ulterioare;
24. respectarea reglementărilor, deciziilor, ordinelor emise de către AUTORITATEA PUBLICĂ TUTELARĂ prin reprezentantul legal al acesteia și le duce la îndeplinire în termenele, forma și modul de acțiune dispus de aceasta;
25. organizarea de acțiuni publice de popularizare și educare privind rolul și importanța pădurii și activități practice de împăduriri, lucrări de întreținere, conducere și regenerare a arboretelor;
26. sprijin pentru activitățile de practică de specialitate organizate de către instituțiile de învățământ liceal sau universitar;
27. transparența decizională prin publicarea deciziilor sau hotărârilor adoptate pe pagina proprie de internet.

Acest context impune ca membrii Consiliului de Administrație să satisfacă următoarele cerințe contextuale:

* Să aibă o buna viziune asupra rolului regiei, asupra poziționării acesteia in piața, asupra constrângerilor cu care aceasta se confrunta
* Să aibă capacitatea de a identifica si operaționaliza rapid soluții optime care sa răspundă in mod eficace constrângerilor tehnice, financiare, economice si sociale cu care se confrunta regia.
* Să aibă capacitatea de a analiza mai întâi situații diverse, apoi de a lua decizii corecte in timp util, decizii care sa fie in cat mai mare măsura contextului regiei
* Să fie capabili ca prin măsuri și acțiuni potrivite sa inspire întregii regii dorința de a depune eforturile necesare pentru atingerea obiectivelor strategice
* Să aibă capacitatea de a instaura o cultura organizaționala bazata pe înțelegerea și satisfacerea nevoilor clienților, pe calitate și performanta
* Să aibă o buna viziune asupra calității și siguranței produselor și serviciilor prestate de regie
* Să fie capabili sa elaboreze și implementeze un Cod etic al regiei in care sa fie cuprinse o serie de reguli specifice care fixează cerințele minime pentru orice angajat.

Pe lângă aceste cerințe contextuale, aptitudinile, cunoștințele si experiența mai sus menționate, membrii consiliului de administrație trebuie sa mai îndeplinească următoarele trăsături și condiții:

1. Să aibă minimum de cunoștințe, aptitudini și experiența necesara pentru a-si îndeplini cu succes mandatul de administrator.
2. Să cunoască responsabilitățile postului și sa-și poată forma viziuni pe termen mediu si lung.
3. Să aibă capacitatea de a-și asuma responsabilitatea fata de întregul consiliu si sa dea dovada de independenta.
4. Să dea dovada de integritate, onestitate si transparenta în relațiile cu ceilalți membri și cu regia.
5. Să aibă cunoștințele necesare, aptitudini și experiența în critica constructiva, munca în echipa, comunicare, cultura financiara, luarea de decizii și detectarea tiparelor pentru a contribui la activitatea consiliului ca întreg.
6. Să fie familiarizat cu cerințele guvernantei financiare și cu practicile contemporane de management financiar, inclusiv responsabilitățile fiduciare ale consiliului și principiile de contabilitate financiara, audit financiar și raportare financiara.
7. Să înțeleagă importanta evaluării și medierii riscurilor organizaționale și sa fie familiarizat cu metodologiile și procesele de management al riscului.

Având în vedere cerințele legale și contextul strategic al Regiei Naționale a Pădurilor – ROMSILVA, propunem următoarele profile pentru cele cinci posturi de membru al Consiliului de Administrație, cu accent pe complementaritatea competențelor, conform prevederilor OUG nr. 109/2011 și a cerințelor specifice regiei.

Cel puțin un membru al consiliului de administrație trebuie să fie auditor financiar autorizat, înregistrat în registrul public electronic, fie să aibă o experiență dovedită de minimum trei ani în domeniul auditului statutar, dobândită prin participarea activă la misiuni de audit în entități de interes public sau în comitete de audit constituite la nivelul consiliilor de administrație ori supraveghere. Acest administrator va asigura un control riguros al sistemului de guvernanță financiară, va contribui la monitorizarea performanței economice și va susține implementarea unui sistem eficient de management al riscurilor.

Doi membri trebuie să fie absolvenți de studii universitare de licență în domeniul științelor inginerești – specializarea silvicultură, având o experiență profesională de minimum șapte ani în acest domeniu. De asemenea acești membri vor trebui să aibă un parcurs de cel puțin șapte ani în funcții de conducere. Rolul lor este de a asigura expertiza tehnică necesară în luarea deciziilor strategice privind exploatarea sustenabilă, regenerarea pădurilor, protecția mediului și adaptarea la schimbările climatice, dar și de a corela direcțiile operaționale cu cerințele europene privind neutralitatea climatică și economia verde.

Un membru trebuie să fie absolvent de studii universitare în domeniul științelor juridice, cu o experiență profesională de minimum șapte ani în acest domeniu și cu un parcurs de cel puțin șapte ani în funcții de conducere. Este esențial ca acesta să detina capacitatea de a aplica in deciziile consiliului de administratie legislația privind regimul juridic al proprietății forestiere, dreptul administrativ, legislația muncii, precum și reglementările privind guvernanța corporativă și achizițiile publice. În cadrul Consiliului, acest administrator va avea rolul de a analiza conformitatea deciziilor cu legislația în vigoare, de a contribui la fundamentarea juridică a strategiilor și de a preveni eventualele riscuri legale sau litigii.

Un membru al consiliului de administraţie va fi absolvent de studii universitare în domeniul științelor economice și va avea experiență profesională de minimum șapte ani în acest domeniu, precum și o experiență de minimum șapte ani în funcții de conducere. Acest administrator trebuie să posede o înțelegere aprofundată a mecanismelor de piață din sectorul lemnului și al produselor forestiere, competențe avansate în analiză financiară, planificare strategică și sustenabilitate economică. El va contribui la dezvoltarea unui model economic eficient, orientat spre maximizarea valorii economice a patrimoniului gestionat, dar și spre menținerea echilibrului între eficiență financiară și responsabilitate socială și de mediu.

Doi membri ai consiliului de administraţie dintre cei descriși mai sus vor fi desemnați de autoritatea tutelară. Aceștia vor deține o înțelegere solidă a politicilor publice în domeniul mediului, pădurilor și apelor, precum și o bună cunoaștere a cadrului legislativ național și european în aceste domenii. Se recomandă ca aceștia să aibă experiență în relația cu autoritățile publice, capacitate de analiză strategică și abilități de coordonare interinstituțională. Din perspectiva Consiliului, acești membri au rolul de a asigura alinierea politicilor regiei cu obiectivele de mediu și păduri asumate de stat, de a facilita comunicarea cu ministerul de resort și de a contribui la armonizarea interesului economic cu cel de protecție a patrimoniului forestier național. Selecția acestor membri se va face de către Comisia de desemnare a membrilor Consiliului de Administrație al Regiei Naționale a Pădurilor – Romsilva, reprezentanți ai Ministerului Mediului, Apelor și Pădurilor.

Datorită complexității și specificului activității ROMSILVA, echilibrul între competențele tehnice, juridice, economico-financiare și de reprezentare instituțională este esențial pentru buna guvernanță a regiei. Fiecare membru al Consiliului de Administrație va trebui, de asemenea, să demonstreze integritate profesională, capacitate de analiză strategică, abilități de comunicare și negociere, precum și angajament pentru promovarea interesului public.

**Condițiile specifice care trebuie întrunite de candidați:**

**ADMINISTRATOR A (1 post):**

Pentru postul de membru în Consiliul de Administrație cu competențe în domeniul contabilității și auditului statutar, cadidații este necesar:

* să fie autorizați ca auditori financiari și să fie înregistrați în Registrul public electronic de către autoritatea competentă din România, din alt stat membru, din Spațiul Economic European **sau** din Elveția sau să dețină experiență de cel puțin 3 ani în audit statutar dobândită prin participarea la misiuni de audit statutar în România **sau** în cadrul comitetelor de audit formate la nivelul consiliilor de administrație/supraveghere ale unor societăți/entități de interes public, dovedită cu documente justificative,
* să fi absolvit studii universitare de licență în domeniul științelor inginerești, economice, sociale, juridice sau în domeniul de activitate al Regiei;
* să aibă minim 7 ani de experiență profesională în domeniul studiilor superioare absolvite;
* să dețină minim 7 ani de experiență în funcții de conducere.

**ADMINISTRATOR B (2 posturi):**

Pentru aceste posturi de membru în Consiliul de Administrație candidații este necesar:

* să fi absolvit studii universitare de licență în domeniul științelor inginerești - domeniul silvicultură;
* să aibă minim 7 ani de experiență profesională în domeniul studiilor superioare absolvite, respectiv, în domeniul științelor inginerești - domeniul silvicultură;
* să dețină minim 7 ani de experiență în funcții de conducere.

**ADMINISTRATOR C (1 post):**

Pentru acest post de membru în Consiliul de Administrație candidații este necesar:

* să fi absolvit studii universitare de licență în domeniul științelor juridice;
* să aibă minim 7 ani de experiență profesională în domeniul studiilor superioare absolvite, respectiv, în domeniul științelor juridice;
* să dețină minim 7 ani de experiență în funcții de conducere.

**ADMINISTRATOR D (1 post):**

Pentru acest post de membru în Consiliul de Administrație candidații este necesar:

* să fi absolvit studii universitare de licență în domeniul științelor economice;
* să aibă minim 7 ani de experiență profesională în domeniul studiilor superioare absolvite, respectiv în domeniul științelor economice;
* să dețină minim 7 ani de experiență în funcții de conducere.

**DESCRIEREA CRITERIILOR DE SELECȚIE**

* **COMPETENȚE**

**C1.Competențe specifice sectorului de activitate al regiei**

* 1. *Capacitatea de a intelege si depasi provocarile tehnice și economice specifice domeniului de activitate*

Descriere: abilitatea de a înțelege structura, funcționarea și interdependențele proceselor tehnologice și operaționale, precum și de a evalua eficiența acestora în raport cu obiectivele strategice și operaționale ale organizației.

Indicatori:

* familiarizat/ă cu strategiile și modelele de afaceri potrivite pentru sectorul în care operează regia;
* cunoaște care sunt jucătorii cheie ai domeniului și modul în care relaționează aceștia;
* înțelege peisajul competitiv și cum influențează acesta organizația și sectorul ca întreg;
* familiarizat/ă cu principiile și tehnologiile utilizate în domeniul specific al organizației.
* familiarizat/ă cu standardele, normele și bunele practici aplicabile în domeniu;
  1. *Capacitatea de creștere a performanței regiei.*

Descriere: abilitatea de a identifica provocările specifice întreprinderii din punct de vedere operațional, tehnic și financiar, si de a contribui la integrarea soluțiilor eficiente și de a depăși aceste constrângeri, asigurând continuitatea și succesul activităților operaţionale.

Indicatori:

* Înțelege profund interdependența între constrângerile tehnice, operaționale și financiare, și poate integra soluții pentru optimizarea acestor aspecte la nivel strategic.
* Elaborează strategii de îmbunătățire a eficienței operaționale.
* Se adaptează rapid la modificările legislative și asigură implementarea corectă a acestora în organizație.
* Identifică și interpretează modificările legislative relevante, integrându-le eficient în procesele interne.
* Își asumă responsabilitatea pentru asigurarea unui mediu de lucru care să pună accent pe respectarea legislației și prevenirea incidentelor de siguranță.
  1. *Capacitatea de înțelegere, integrare și respectare a cerințelor de mediu specifice activității.*

Descriere: abilitatea de a diminua impactul negativ al activităţilor regiei asupra mediului, de a propune adoptarea de către regie a masurilor optime de protecţia mediului.

Indicatori:

* identifică surse de finanțare pentru susținerea măsurilor de protecție a mediului;
* cunoaşte prevederile legale in domeniul protecţiei mediului;
* implementează în activitatea regiei introducerea și respectarea standardelor complexe de protecție a mediului.
  1. *Capacitatea de a integra imperativele de siguranță in deciziile și acțiunile sale și de a capacita organizația de a le integra și respecta*

Descriere: abilitatea de a contribui activ la atingerea gradului prognozat de adecvare a infrastructurii Regiei.

Indicatori:

* Face sau cere si interpreteaza corect analize de necesar de investitii
* Prioritizeaza efortul investitional al regiei in functie de contextul national si/sau international.
* Face demersurile necesare analizei fezabilitatii investitiilor prognozate.
* Încurajează atitudini proactive față de siguranță în rândul echipei și al partenerilor.
* Comunicare clară și deschisă cu autoritățile de reglementare și alte părți interesate despre măsurile adoptate.
  1. *Capacitatea de înţelegere a necesității și de facilitare a realizării investițiilor necesare pentru atingerea obiectivele strategice.*

Descriere: abilitatea de a contribui activ la atingerea gradului prognozat de adecvare a infrastructurii regiei.

Indicatori:

* întocmește/solicită si interpretează corect analizele necesității investițiilor;
* prioritizează efortul investițional al regiei în funcţie de contextul national si/sau internaţional;
* face demersurile necesare analizei fezabilității investițiilor prognozate;
* reprezintă intern și internațional regia pentru a facilita aprobarea investițiilor vitale.

**A2. Competenţe profesionale de importanţă strategică**

*2.1* *Capacitatea de administrare eficientă și sustenabilă a resurselor fizice, financiare și informaționale ale organizației*

Definiție: abilitatea de a gestiona și aloca resursele organizației într-un mod care să optimizeze performanța pe termen lung, respectând principiile sustenabilității.

Descriere - Indicatori:

* Planifică și administrează eficient infrastructura fizică a regiei, inclusiv echipamentele și instalațiile, asigurându-se că acestea sunt utilizate la capacitate maximă și sunt menținute în stare optimă de funcționare.
* Dezvoltă și utilizează indicatori cheie de performanță (KPI) pentru a evalua eficiența utilizării resurselor financiare, fizice și informaționale.
* Analizează periodic performanțele și identifică domenii de îmbunătățire în administrarea resurselor pentru a asigura utilizarea lor optimă și sustenabilă.
* Integrează principii de sustenabilitate în gestionarea resurselor, având în vedere impactul asupra mediului și necesitatea de a reduce risipa și costurile pe termen lung.
* Monitorizează și controlează fluxurile financiare, făcând alocări strategice și ținând cont de riscurile financiare și de tendințele economice externe.

*2.2 Capacitatea de a defini obiective clare, de a evalua mediul de afaceri și de a implementa strategii care să asigure dezvoltarea sustenabilă a regiei*

Definiție: abilitatea de a formula obiective strategice ce conduc către atingerea misiunii și viziunii organizației, precum și de a elabora planuri de acțiuni care să permită atingerea acestor obiective strategice.

Descriere - Indicatori:

* înțelege forțele concurențiale care potențează alegerile strategice;
* formulează obiective strategice pe termen scurt, mediu și lung;
* prognozează resursele necesare atingerii acestor obiective;
* prognozează rezultatele așteptate.

*2.3 Capacitatea de a instaura o cultură organizațională bazată pe înţelegerea și satisfacerea nevoilor clienţilor, pe calitate şi performanță*

Definiție: abilitatea de a face ca membrii organizației pe care o conduce să-l urmeze necondiționat, de a obține rezultatele prognozate prin motivarea și capacitatea colaboratorilor în a-și depăși limitele de performanță de a transforma un obiectiv operațional într-o cauză la a cărei realizare contribuie cu mare implicare toți colaboratorii.

Descriere - Indicatori:

* evaluează performanța colaboratorilor săi și utilizează rezultatul evaluării atât pentru a-i recompensa corespunzător, pentru a lua decizii de promovare, cât și pentru a-i incita să se autodepășească;
* utilizează deseori exemplul personal;
* are o bună capacitate de persuasiune;
* își inspiră colaboratorii în dezvoltarea lor profesională;
* imprimă direcții de acțiune fiind un element motor al organizației;
* își protejează echipa și colaboratorii în cazuri de conflict organizațional;
* este promotor al schimbării;
* este un exemplu de integrare a valorilor organizației.

*2.4 Capacitatea de adaptare la noi contexte economice, tehnologice și legislative, precum și reziliență în fața provocărilor*

Definiție: abilitatea de a transforma un plan strategic într-un buget, de a consolida și a cascada bugete, de a asigura o execuție bugetară conformă.

Descriere - Indicatori:

* Analizează obiectivele strategice și le corelează cu prioritățile financiare și operaționale ale organizației.
* Integrează bugetele individuale ale departamentelor într-un buget centralizat, asigurând alinierea acestora la planul strategic.
* Coordonează procesul de alocare a resurselor între nivelurile organizaționale pentru a asigura coerența și transparența bugetară.
* Definește mecanisme clare de urmărire a execuției bugetare, utilizând rapoarte periodice și indicatori financiari relevanți.
* Colaborează cu echipele pentru a optimiza procesele și a evita risipa sau utilizarea ineficientă a resurselor.

*2.5 Capacitatea de înțelegere a principiilor de bază ale finanțelor corporative, de gestionare eficientă a costurilor și de identificare, evaluare și gestiune a riscurilor*

Definiție: abilitatea de a efectua diligențele necesare pentru ca organizația să implementeze un sistem fiabil de identificare permanentă a riscurilor potențiale și de prevenire a incidenței acestora și de reducere a impactului acestora.

Descriere - Indicatori:

* are o abordare sistemică;
* înțelege corect matricea de evaluare a riscurilor potențiale;
* capacitează organizația pentru a mapa riscurile;
* capacitează organizația pentru a crea un sistem eficace de reducere atât a incidenței cât și a impactului riscurilor identificate;
* capacitează organizația pentru a-și certifica sistemul de management al riscurilor.

*2.6 Capacitatea de a supraveghea procesul de implementare și dezvoltare a proceselor de digitalizare, utilizarea tehnologiilor avansate și integrarea acestora în operațiunile regiei*

Definiție: Abilitatea de a dezvolta și de a implementa strategii și inițiative digitale relevante pentru a îmbunătăți performanța și competitivitatea organizației.  
Descriere - Indicatori

* Evaluează și adoptă soluțiile tehnologice potrivite pentru nevoile organizației.
* Gestionează schimbarea și depășește rezistența la schimbare în cadrul organizației, creând un mediu care să promoveze adaptabilitatea și inovarea.
* Coordonează inițiativele strategice de digitalizare la nivel organizațional, asigurându-se că tehnologiile sunt aliniate cu obiectivele de afaceri.
* Evaluează constant impactul tehnologiilor digitale asupra eficienței și performanței organizației, ajustând strategiile în funcție de feedback și rezultate.
* Identifică și utilizează instrumente digitale relevante pentru a sprijini activitățile operaționale.

**A3. Competențe de guvernanţă corporativă**

*3.1. Capacitatea de a stabili și menține relații constructive și transparente cu partenerii sociali, inclusiv angajații, sindicatele, autoritățile și alte părți interesate relevante*

Definiție: abilitatea de a acționa coerent în sensul satisfacerii interesului social al regiei.

Descriere - Indicatori:

* evidențiază permanent și comunică despre interesul social care este locul comun între interesele de afaceri ale regiei și interesele angajaților;
* ia parte activ la acțiuni de dialog social - informare, consultare, negociere socială.
* Evidențiază permanent și comunică despre interesul social care este locul comun între interesele de afaceri ale regiei și interesele angajaților
* Ia parte activă la acțiuni de dialog social - informare, consultare, negociere socială
* Urmărește atent indicatori de alertă sociali și sugerează măsuri coerente de dezamorsare a potențialelor conflicte sociale
* Contribuie la argumentarea deciziilor cu impact social
* Militează pentru abilitarea managerilor regiei de a derula un dialog social pozitiv și fluent
  1. Capacitatea de a aplica principiile de guvernanță corporativă, în concordanță cu OUG nr. 109/2011

Definiție: abilitatea de a înțelege responsabilitățile consiliului pentru monitorizarea performanţei managementului şi monitorizează adaptarea organizaţiei la responsabilitățile sale legale, etice sau sociale.

Descriere - Indicatori:

* contribuie la monitorizarea performanţei manageriale de către consiliu în relaţie cu rezultatele cheie de afaceri;
* înţelege responsabilităţile legale, etice şi sociale ale organizaţiei şi monitorizează conformitatea cu acestea;
* monitorizează relaţia structurii manageriale cu părţile interesate externe cheie;
* ajută consiliul în implicarea părţilor interesate prin metode potrivite pentru determinarea, răspunderea la şi raportarea la interese materiale economice, legale, etice, sociale şi de mediu.

**A4. Competențe sociale şi personale**

*4.1. Capacitatea de comunicare interpersonală la nivelul cerințelor postului.*Definiție: capacitatea de a comunica verbal, nonverbal, paraverbal corect, fluent și coerent, de a relaționa, de a argumenta și de a persuada.

Descriere - Indicatori:

* este capabil să își exprime fluent și coerent ideile;
* are o ținută potrivită mesajelor transmise;
* dă dovadă că își ascultă activ interlocutorii;
* utilizează înțelept formularea;
* utilizează corect tehnica întrebărilor;
* este capabil să inițieze, mențină și dezvolte relații bazare pe încredere;
* utilizează corect procesul de persuadare.

*4.2. Capacitatea de comunicare instituțională la nivelul cerințelor postului*

Definiție: elaborare și transmitere pe canalele potrivite a informațiilor și a documentelor oficiale elaborate cu claritate și exactitate, în interiorul regiei sau în exterior, în relația cu diverse alte entități.

Descriere - Indicatori:

* elaborează documente conforme și clare;
* are capacitatea de a sintetiza și de a prezenta corect, echilibrat, informații de orice natură;
* este capabil să aleagă și să utilizeze corect diverse canale media instituționale.

*4.3. Capacitatea de a reprezenta regia*

Definiție: abilitatea de a reprezenta regia în diverse medii cu care se află în contact, de a face cunoscute realizările și bunele practici dezvoltate în cadrul regiei, contribuind la transmiterea unei imagini bune a acesteia și la creșterea notorietății.

Descriere- Indicatori:

* se exprimă pozitiv la adresa regiei;
* valorifică toate ocaziile în care poate împărtăși altora realizările și bunele practici ale regiei;
* ia atitudine atunci când sesizează informații defăimătoare despre societate;
* contribuie cu brandul personal la consolidarea brandului regiei, atât în afara regiei în diverse cercuri profesionale cât și în interiorul regiei în relația cu diverși parteneri de dialog social.

**A5. Experienţă pe plan local şi internaţional**

5.1 Experienţă în relaţia cu autorităţile publice, autorităţile de reglementare şi supraveghere din domeniul de activitate al regiei

Definiție: în rolurile deținute anterior a acumulat experiență în relația cu instituțiile europene.

Descriere - Indicatori:

* Experienţă în relaţia cu autorităţile publice, autorităţile de reglementare şi supraveghere din domeniul de activitate al regiei prezentate în CV sau alte documente atașate dosarului de candidatura

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| cel puțin 1 an | între 1 an și 2 ani | între 2 ani și 3 ani | între 3 ani și 4 ani | Peste 4 ani |

*5.2 Experiență în relația cu instituțiile europene*

Definiție: în rolurile deținute anterior a acumulat experiență în relația cu instituțiile europene.

Descriere - Indicatori:

* experiență în relația cu instituțiile europene prezentate în CV sau alte documente atașate dosarului de candidatura.

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| cel puțin 1 an | între 1 an și 2 ani | între 2 ani și 3 ani | între 3 ani și 4 ani | Peste 4 ani |

**A6. Competențe și restricții specifice pentru funcționarii publici sau alte categorii de personal din cadrul autorității publice tutelare ori din cadrul altor autorități sau instituții publice**

* 1. *Capacitatea de a implementa și monitoriza politicile publice din domeniul silvic*

Definiție: abilitatea de a transpune obiectivele strategice naționale și internaționale în acțiuni concrete, asigurând conformitatea cu reglementările, utilizarea eficientă a resurselor și atingerea rezultatelor planificate.

Descriere - Indicatori:

* Analizează politicile publice și identifică prioritățile strategice relevante pentru domeniul silvic
* Coordonează și menține comunicarea cu alte autorități publice, organizații internaționale și sectorul privat pentru alinierea eforturilor.
* Facilitează colaborarea între părțile interesate.
* Reevaluează politicile și programele în contextul schimbărilor economice, tehnologice sau de reglementare.
* Integrează tehnologii inovatoare și practici sustenabile pentru optimizarea proceselor.

**A7. Altele, în funcție de specificitatea întreprinderii publice - aliniere cu scrisoarea de așteptări**

7.1 Capacitatea de a prezenta obiectivele pe care va trebui să le atingă în viitorul mandat;

7.2 Capacitatea de a prezenta profilul personal în directă corelare cu aceste obiective;

7.3 Capacitatea de a formula aprecieri coerente privind provocările specifice cu care se confruntă regia în corelare cu contextul acesteia;

7.4 Capacitatea de a formula obiective SMART care răspund așteptărilor referitoare la performanța operațională;

7.5 Capacitatea de a formula obiective SMART care răspund așteptărilor referitoare la performanța financiară;

7.6 Capacitatea de a formula obiective SMART care răspund așteptărilor referitoare la calitatea serviciilor și gestionarea infrastructurii silvice;

7.7 Capacitatea de a formula obiective SMART care răspund așteptărilor referitoare la politica de investiții aplicabilă întreprinderii publice;

7.8 Capacitatea de a formula obiective SMART care răspund așteptărilor referitoare la reducerea creanțelor;

7.9 Capacitatea de a formula obiective SMART care răspund așteptărilor referitoare la politica de dividende/ vărsăminte din profitul net aplicabilă întreprinderii publice;

7.10 Capacitatea de a formula obiective SMART care răspund așteptărilor în domeniul eticii, integrității și guvernanței corporative;

7.11 Capacitatea de a propune indicatori pe care ii consideră oportuni pentru monitorizarea performanței întreprinderii publice pe perioada mandatului, corelați cu obiectivele formulate;

7.12 Capacitatea de a prezentatabloul constrângerilor, riscurilor şi limitărilor posibile de întâmpinat în atingerea obiectivelor propuse și strategia de reducere/depășire a acestora.

**7.1.** *Prezintă clar obiectivele pe care va trebui să le atingă în viitorul mandat*

Descriere: face referire la obiectivele strategice din Scrisoarea de Așteptări, le operaționalizează, având grijă să respecte regulile de elaborare a unor obiective SMART.

Indicatori: face referire la obiectivele strategice din Scrisoarea de Așteptări, le operaționalizează, având grijă să respecte regulile de elaborare a unor obiective SMART.

**7.2.** *Prezintă profilul personal în directă corelare cu aceste obiective*

Descriere: Expune sintetic dar comprehensiv calitățile pe care le-a dobândit pe parcursul profesional, corelate cu obiectivele precizate în scris și cu cerințele contextuale.

Indicatori: Expune sintetic dar comprehensiv calitățile pe care le-a dobândit pe parcursul profesional, corelate cu obiectivele precizate în scris și cu cerințele contextuale.

**7.3.** *Formulează aprecieri coerente privind provocările specifice cu care se confruntă regia în corelare cu contextul acesteia*

Descriere: Descrie în mod coerent contextul de piață, legislativ, economic, social și financiar al regiei, făcând o justă corelare între acest context și parcursul anterior al regiei, arătând cu ce provocări specifice e posibil să se confrunte pe parcursul următorul mandat și modul în care le va adresa.

Indicatori: Descrie în mod coerent contextul de piață, legislativ, economic, social și financiar al regiei, făcând o justă corelare între acest context și parcursul anterior al regiei, arătând cu ce provocări specifice e posibil să se confrunte pe parcursul următorul mandat și modul în care le va adresa.

**7.4.** *Formulează obiective SMART care răspund așteptărilor referitoare la performanța operațională*

Descriere: Sesizează contextul operațional al regiei în raport cu piața, concurența și unele practici operaționale în domeniu și formulează obiective operaționale SMART.

Indicatori: Sesizează contextul operațional al regiei în raport cu piața, concurența și unele practici operaționale în domeniu și formulează obiective operaționale SMART/

**7.5.** *Formulează obiective SMART care răspund așteptărilor referitoare la performanța financiară*

Descriere: Sesizează contextul financiar al regiei în raport cu piața, concurența și unele practici financiare în domeniu și formulează obiective financiare SMART.

Indicatori: Sesizează contextul financiar al regiei în raport cu piața, concurența și unele practici financiare în domeniu și formulează obiective financiare SMART.

**7.6.** *Formulează obiective SMART care răspund așteptărilor referitoare la calitatea serviciilor și/sau modul de administrare a infrastructurii silvice*

Descriere: Sesizează situația regiei referitor la calitatea produselor/serviciilor acesteia, cu privire la modul de administrare a infrastructurii regiei în raport cu piața, concurența și unele practici din domeniu și formulează obiective SMART referitoare la costul calității, numărul de incidente de calitate și managementul activelor.

Indicatori: Sesizează situația regiei referitor la calitatea produselor/serviciilor acesteia, cu privire la modul de administrare a infrastructurii regiei în raport cu piața, concurența și unele practici din domeniu și formulează obiective SMART referitoare la costul calității, numărul de incidente de calitate și managementul activelor.

**7.7.** *Formulează obiective SMART care răspund așteptărilor referitoare la politica de investiții aplicabilă întreprinderii publice*

Descriere: Ia notă de nevoia de investiții a regiei și de așteptările APT cu privire la investițiile ce trebuie realizate în viitorul mandat și definește obiective SMART pe fiecare etapă a planului de investiții a regiei, pentru viitorul mandat.

Indicatori: Ia notă de nevoia de investiții a regiei și de așteptările APT cu privire la investițiile ce trebuie realizate în viitorul mandat și definește obiective SMART pe fiecare etapă a planului de investiții a regiei, pentru viitorul mandat.

**7.8.** *Formulează obiective SMART care răspund așteptărilor referitoare la reducerea creanțelor*

Descriere: Ia notă de nivelul creanțelor la începutul mandatului și prezintă acțiuni concrete, realiste, și fezabile de reducere a acestora, formulând obiective SMART în acesta direcție, pentru fiecare an de mandat.

Indicatori: Ia notă de nivelul creanțelor la începutul mandatului și prezintă acțiuni concrete, realiste, și fezabile de reducere a acestora, formulând obiective SMART în acesta direcție, pentru fiecare an de mandat.

**7.9.** *Formulează obiective SMART care răspund așteptărilor referitoare la politica de dividende/ vărsăminte din profitul net aplicabilă întreprinderii publice*

Descriere: Formulează obiective SMART referitoare la dividendele și vărsămintele la bugetul statului datorate de regie pe perioada viitorului mandat.

Indicatori: Formulează obiective SMART referitoare la dividendele și vărsămintele la bugetul statului datorate de regie pe perioada viitorului mandat.

**7.10.** *Formulează obiective SMART care răspund așteptărilor în domeniul eticii, integrității și guvernanței corporative*

Descriere: Contribuie cu propriile convingeri la stabilirea principiilor de etică, integritate și morală, precum și la formularea principiilor de bună guvernanță corporativă a regiei, definind obiective SMART în acest sens, pentru fiecare an de mandat.

Indicatori: Contribuie cu propriile convingeri la stabilirea principiilor de etică, integritate și morală, precum și la formularea principiilor de bună guvernanță corporativă a regiei, definind obiective SMART în acest sens, pentru fiecare an de mandat.

**7.11.** *Propune indicatori pe care ii consideră oportuni pentru monitorizarea performanței întreprinderii publice pe perioada mandatului, corelați cu obiectivele formulate*

Descriere: Corelează obiectivele ce răspund așteptărilor acționarilor cu indicatori de performanță, pentru care indică ținte realiste.

Indicatori: Corelează obiectivele ce răspund așteptărilor acționarilor cu indicatori de performanță, pentru care indică ținte realiste

**7.12.** *Prezintă tabloul constrângerilor, riscurilor şi limitărilor posibile de întâmpinat în atingerea obiectivelor propuse și strategia de reducere/depășire a acestora*

Descriere: Trece în revistă constrângerile generate de contextul regiei, riscurile ce derivă din acestea, le evaluează din perspectiva probabilității de incidență și a impactului acestora și indică măsuri realiste de contracarare.

Indicatori: Trece în revistă constrângerile generate de contextul regiei, riscurile ce derivă din acestea, le evaluează din perspectiva probabilității de incidență și a impactului acestora și indică măsuri realiste de contracarare.

**B. TRĂSĂTURI**

**B1.** *Reputație personală și profesională*

Definiție: Abilitatea de a avea un comportament adecvat postului.

Descriere - Indicatori:

* candidatul nu a fost condamnat pentru săvârşirea unei infracţiuni cu intenţie;
* faţă de candidat nu a fost luată o măsură preventivă privativă sau restrictivă de libertate în cadrul unui proces penal, în cazul în care se efectuează cercetări sub aspectul săvârşirii unei infracţiuni cu intenţie;
* candidatului nu i-a fost aplicată pedeapsa complementară şi/sau pedeapsa accesorie a interzicerii exercitării activităţii profesionale;
* candidatului nu i-a fost aplicată măsura de siguranţă prin care i s-a interzis exercitarea profesiei;
* candidatul nu a fost sancţionat(ă) disciplinar sau administrativ de către alte autorităţi, instituţii sau organisme române ori străine din domeniul de activitate al regiei, pentru aspecte de natură profesională;
* candidatului nu i-au fost aplicate restricţii pentru a desfăşura activităţi în domeniul de activitate al regiei de către autorităţi, instituţii sau organisme române sau străine din domeniul de activitate al regiei.

**B2.** *Integritate*

Definiție: Capacitatea de a se comporta cu integritate, onestitate și transparență în raport cu alții și cu autoritatea.

Descriere - Indicatori:

* înțelege și îndeplinește îndatoririle și responsabilitățile unui consiliu și menține cunoștințe în această privință prin formare profesională;
* plasează interesele organizației înaintea celorlalte;
* tratează informațiile sensibile și confidențiale cu discreția cuvenită și în concordanță cu prevederile contractului de mandat.

**B3.**  *Independență*

Definiție: Abilitatea de a avea o anumită independență în raport cu autoritatea.

Descriere - Indicatori:

* concepe planuri de acțiune pentru implementarea strategiilor;
* susține puncte de vedere cu argumente în situația în care este combătut cu păreri divergente;
* solicită clarificări și informații suplimentare în clarificarea divergențelor.

**B4.** *Expunerea politică*

Definiție: Candidatul este implicat în activități de natură politică.

Descriere – indicatori: Gradul în care candidatul este implicat în activități de natură politică.

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| Candidatul are o funcție de conducere in cadrul unei formațiuni politice |  | Candidatul este membru in cadrul unei formațiuni politice |  | Candidatul nu este membru in cadrul niciunei formațiuni politice |

**B5**. *Capacitatea de comunicare interpersonală la nivelul cerințelor postului*

Definiție: abilitatea de a comunica verbal, nonverbal și paraverbal corect, fluent și coerent, de a relaționa, de a argumenta și de a persuada.

Descriere - Indicatori:

* este capabil să-și exprime fluent și coerent ideile;
* are o ținută potrivită mesajelor transmise;
* dă dovadă că își ascultă activ interlocutori;
* utilizează înțelept formularea;
* utilizează corect tehnica întrebărilor;
* este capabil să inițieze, să mențină și să dezvolte relații bazate pe încredere;
* utilizează corect procesul de persuadare.

**B6.** *Viziune*

Definitie: capacitatea de a formula un scop personal, o identitate și capabilități personale distincte.

Descriere - Indicatori:

* prezintă un scop personal din punct de vedere profesional;
* arată identitatea profesională distinct;
* arată capabilități personale care îl conduc la atingerea scopului.

**C. Alte criterii**

**C1.** *Rezultatele economico-financiare ale întreprinderilor în care candidatul și-a exercitat mandatul de administrator sau de director*

Descriere: Din documentele ce compun dosarul de candidatură, eventuale răspunsuri la solicitări de clarificări și din declarația de intenție rezultă rezultatele economico-financiare ale întreprinderilor în care candidatul și-a exercitat mandatul de administrator sau de director.

|  |  |
| --- | --- |
| Scor | Descriere |
| 1 | Întreprinderea a intrat in faliment/insolventa pe perioada exercitării mandatului |
| 5 | Întreprinderea nu a intrat in faliment/insolventa pe perioada exercitării mandatului |

**C2. Înscrieri în cazierul fiscal și judiciar**

Din documentele ce compun dosarul de candidatură, eventuale răspunsuri la solicitări de clarificări și din declarația de intenție rezultă rezultatele economico-financiare ale întreprinderilor în care candidatul și-a exercitat mandatul de administrator sau de director.

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| are înscrisuri care sa nu ii permită ocuparea postului conform legii |  |  |  | Nu are înscrisuri care sa nu ii permită ocuparea postului conform legii |

**C3.** *Diversitatea de gen*

Descriere: **Criterii de gen: masculin/feminin**

Descriere:pot participa la procesul de selecțietoate persoanele care îndeplinesc condițiile de participare, indiferent de gen, iar la finalizarea procedurii de selecție, cel puțin o treime din totalul administratorilor trebuie să fie femei și cel puțin o treime din totalul administratorilor să fie bărbați. Consiliul de administrație nu poate fi format în exclusivitate din persoane de același gen.

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
|  |  |  |  | M/F |